ΚΑΝΟΝΙΣΜΟΣ (ΕΚ) αριθ. 630/94 ΤΗΣ ΕΠΙΤΡΟΠΗΣ της 21ης Μαρτίου 1994 σχετικά με την έναρξη διαγωνισμού για τη μείωση της εισφοράς κατά την εισαγωγή στην Πορτογαλία αραβοσίτου προελεύσεως τρίτων χωρών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3670/93 του Συμβουλίου της 22ας Δεκεμβρίου 1993 σχετικά με το ειδικό καθεστώς εισαγωγής αραβοσίτου στην Πορτογαλία (1), και ιδίως το άρθρο 2 παράγραφος 2 και το άρθρο 7,

Εκτιμώντας:

ότι, στα πλαίσια συμφωνίας με τις Ηνωμένες Πολιτείες Αμερικής, η Κοινότητα ανέλαβε την υποχρέωση να εισαγάγει στην Πορτογαλία ορισμένη ποσότητα αραβοσίτου-

ότι, κατ' εφαρμογή του άρθρου 2 παράγραφος 3 του κανονισμού (ΕΟΚ) αριθ. 3670/93, η μείωση της εισφοράς εφαρμόζεται στις εισαγωγές αραβοσίτου στην Πορτογαλία, που πραγματοποιούνται με βάση πιστοποιητικό που ισχύει μόνο σ' αυτό το κράτος μέλος-

ότι πρέπει να καθοριστούν ειδικές συμπληρωματικές λεπτομέρειες που είναι αναγκαίες για την πραγματοποίηση του διαγωνισμού, ιδίως σχετικά με τη σύσταση και την αποδέσμευση της εγγυήσεως που θα συσταθεί από τους εμπορευόμενους για να εγγυηθούν την τήρηση των υποχρεώσεών τους και, κατ' εφαρμογή του άρθρου 7 του κανονισμού (ΕΚ) αριθ. 3670/93, ιδιαίτερα την υποχρέωση μεταποιήσεως ή χρησιμοποιήσεως στην πορτογαλική αγορά του εισαγόμενου προϊόντος-

ότι, προκειμένου να αποφευχθεί η διατάραξη της πορτογαλικής αγοράς, πρέπει να διευκολυνθεί η εξάπλωση των εισαγωγών μέχρι τον Απρίλιο- ότι, για το σκοπό αυτό, πρέπει να μεγαλώσει η μείωση της εισφοράς κατά το ποσό των μηνιαίων αυξήσεων-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Διεξάγεται διαγωνισμός για τη μείωση της εισφοράς κατά την εισαγωγή που αναφέρονται στο άρθρο 1 του κανονισμού (ΕΟΚ) αριθ. 1766/92 του Συμβουλίου (2) αραβοσίτου που θα εισαχθεί στην Πορτογαλία.

2. Ο διαγωνισμός διαρκεί έως τις 14 Απριλίου 1994. Κατά τη διάρκειά του πραγματοποιούνται εβδομαδιαίοι διαγωνισμοί για τους οποίους οι ποσότητες και οι ημερομηνίες υποβολής των προσφορών καθορίζονται στην προκήρυξη του διαγωνισμού.

Άρθρο 2

1. Οι ενδιαφερόμενοι που συμμετέχουν στο διαγωνισμό είτε καταθέτουν γραπτώς την προσφορά έναντι αποδείξεως παραλαβής στις αρμόδιες πορτογαλικές αρχές, είτε την απευθύνουν στην υπηρεσία αυτή με τέλεξ, τηλεγράφημα ή τέλεφαξ.

2. Η προσφορά περιλαμβάνει:

- τα στοιχεία του διαγωνισμού,

- το όνομα και την ακριβή διεύθυνση του προσφέροντος, με τον αριθμό του τέλεξ ή τέλεφαξ,

- τη φύση και την ποιότητα του προϊόντος προς εισαγωγή,

- το ποσό της μειώσεως της επιστροφής κατά την εισαγωγή σε Ecu,

- την καταγωγή του σιτηρού που θα εισαχθεί.

3. Μια προσφορά είναι έγκυρη εφόσον:

α) δεν υπερβαίνει τη μέγιστη ποσότητα που είναι διαθέσιμη για κάθε προθεσμία καταθέσεως των αιτήσεων-

β) πριν από τη λήξη της προθεσμίας που προβλέπεται για την υποβολή των προσφορών προσκομιστεί η απόδειξη ότι ο προσφέρων συνέστησε εγγύηση. Το ποσό της εγγυήσεως, ανά τόνο, που θα συσταθεί ισούται με εκείνο της μειώσεως που προτείνεται στην προσφορά-

γ) συνοδεύεται από γραπτή υποχρέωση καταθέσεως στον αρμόδιο πορτογαλικό οργανισμό, για την κατακυρούμενη ποσότητα, εντός δύο ημερών μετά τη λήψη της ανακοινώσεως της κατακυρώσεως που αναφέρεται στο άρθρο 4 παράγραφος 3, αίτησης πιστοποιητικού εισαγωγής συνοδευόμενου από αίτηση προκαθορισμού της επιστροφής κατά την εισαγωγή που αντιστοιχεί με την προτεινόμενη μείωση στην προσφορά-

δ) αφορά τουλάχιστον 5 000 τόνους.

4. Προσφορά που δεν υποβλήθηκε σύμφωνα με τις διατάξεις των παραγράφων 1, 2 και 3 ή περιέχει όρους άλλους από τους προβλεπόμενους στην προκήρυξη του διαγωνισμού δεν λαμβάνεται υπόψη.

5. Η υποβληθείσα προσφορά δεν είναι δυνατό να αποσυρθεί.

Άρθρο 3

1. Κατά παρέκκλιση των διατάξεων του άρθρου 21 παράγραφος 1 του κανονισμού (ΕΟΚ) αριθ. 3719/88 της Επιτροπής (3), τα εκδιδόμενα πιστοποιητικά εισαγωγής θεωρούνται, για τον καθορισμό της διάρκειας ισχύος τους, ότι εκδίδονται την τελευταία ημέρα της προθεσμίας που καθορίζεται για την υποβολή της προσφοράς.

2. Τα πιστοποιητικά εισαγωγής που εκδίδονται στα πλαίσια του παρόντος διαγωνισμού ισχύουν από της ημερομηνίας εκδόσεώς των, σύμφωνα με το πνεύμα της παραγράφου 1, έως τις 30 Απριλίου 1994.

3. Τα πιστοποιητικά εισαγωγής που εκδίδονται στο πλαίσιο των παρόντων διαγωνισμών υπόκεινται στις διατάξεις που καθορίζονται στον κανονισμό (ΕΚ) αριθ. 3670/93.

4. Κατά παρέκκλιση του άρθρου 2 παράγραφος 2 του κανονισμού (ΕΟΚ) αριθ. 891/89 της Επιτροπής (2), η ποσότητα που τίθεται σε ελεύθερη κυκλοφορία δεν μπορεί να είναι μεγαλύτερη από εκείνη που αναφέρεται στις θέσεις 17 και 18 του πιστοποιητικού εισαγωγής. Ο αριθμός 0 εγγράφεται για το σκοπό αυτό στη θέση 19 του εν λόγω πιστοποιητικού.

5. Κατά παρέκκλιση του άρθρου 9 του κανονισμού (ΕΟΚ) αριθ. 3719/88, δεν είναι μεταβιβάσιμα τα δικαιώματα που απορρέουν από το πιστοποιητικό εισαγωγής.

Άρθρο 4

1. Βάσει των προσφορών που υποβάλλονται και διαβιβάζονται, η Επιτροπή αποφασίζει, σύμφωνα με τη διαδικασία που προβλέπεται στο άρθρο 23 του κανονισμού (ΕΟΚ) αριθ. 1766/92:

- είτε τον καθορισμό μέγιστης μείωσης της εισφοράς κατά την εισαγωγή,

- είτε να μη δοθεί συνέχεια στο διαγωνισμό.

Όταν καθορίζεται μέγιστη μείωση της εισφοράς κατά την εισαγωγή, ο διαγωνισμός κατακυρώνεται υπέρ εκείνου ή εκείνων των προσφερόντων των οποίων η προσφορά βρίσκεται στο επίπεδο της μέγιστης μείωσης ή σε χαμηλότερο επίπεδο.

2. Το ποσό της μείωσης της εισφοράς κατά την εισαγωγή που κατακυρώνεται σύμφωνα με την παράγραφο 1, αυξάνεται κατά τη διαφορά μεταξύ της τιμής κατωφλίου που ισχύει κατά τον μήνα εισαγωγής και την τιμή κατωφλίου που ισχύει τον μήνα εκδόσεως του πιστοποιητικού.

3. Η αρμόδια υπηρεσία του κράτους μέλους ανακοινώνει γραπτώς σε όλους τους προσφέροντες το αποτέλεσμα της συμμετοχής στο διαγωνισμό μόλις λαμβάνεται η απόφαση της Επιτροπής που προβλέπεται στην παράγραφο 1.

Άρθρο 5

1. Εφόσον ο υπερθεματιστής καταθέτει αίτηση πιστοποιητικού εισαγωγής που αναφέρεται στο άρθρο 2 παράγραφος 3 στοιχείο γ) εντός των προβλεπομένων προθεσμιών, το πιστοποιητικό εκδίδεται για τις ποσότητες οι οποίες κατακυρώθηκαν υπέρ του προσφέροντος.

2. Όταν δεν τηρείται η υποχρέωση που αναφέρεται στο άρθρο 2 παράγραφος 3 στοιχείο γ), καταπίπτει η εγγύηση του διαγωνισμού.

Άρθρο 6

1. Η εγγύηση αποδεσμεύεται:

α) εφόσον η προσφορά δεν γίνει δεκτή-

β) εφόσον ο υπερθεματιστής προσκομίσει την απόδειξη ότι το εισαχθέν προϊόν μεταποιήθηκε ή χρησιμοποιήθηκε στην Πορτογαλία- η απόδειξη αυτή μπορεί να προσκομισθεί εφόσον γίνει χρήση τιμολογίου πώλησης σε μεταποιητή ή καταναλωθεί στην Πορτογαλία-

γ) όταν ο υπερθεματιστής προσκομίσει την απόδειξη ότι το εισαχθέν προϊόν κατέστη ακατάλληλο για οποιαδήποτε χρήση και όταν η εισαγωγή δεν μπόρεσε να πραγματοποιηθεί λόγω ανωτέρας βίας.

2. Για την εγγύηση εφαρμόζονται οι διατάξεις του άρθρου 33 του κανονισμού (ΕΟΚ) αριθ. 3719/88.

Άρθρο 7

Οι προσφορές που υποβάλλονται πρέπει να περιέλθουν μέσω του αρμόδιου πορτογαλικού οργανισμού στην Επιτροπή, το αργότερο δύο ώρες μετά τη λήξη της προθεσμίας για την υποβολή των προσφορών, όπως προβλέπεται στην προκήρυξη του διαγωνισμού. Διαβιβάζονται σύμφωνα με το σχήμα που περιλαμβάνεται στο παράρτημα.

Σε περίπτωση απουσίας προσφορών, η Πορτογαλία ενημερώνει την Επιτροπή εντός της ίδιας προθεσμίας με αυτήν που προβλέπεται στο προηγούμενο εδάφιο.

Άρθρο 8

Οι ώρες που αναφέρονται στον παρόντα κανονισμό είναι ώρες Βρυξελλών.

Άρθρο 9

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 21 Μαρτίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 338 της 31. 12. 1993, σ. 35.

(2) ΕΕ αριθ. L 181 της 1. 7. 1992, σ. 21.

(3) ΕΕ αριθ. L 331 της 2. 12. 1988, σ. 1.

(4) ΕΕ αριθ. L 94 της 7. 4. 1989, σ. 13.

ΠΑΡΑΡΤΗΜΑ

Εβδομαδιαίος διαγωνισμός για τη μείωση της εισφοράς κατά την εισαγωγή αραβοσίτου προέλευσης τρίτων χωρών [Κανονισμός (ΕΚ) αριθ. 630/94]

Λήξη της προθεσμίας υποβολής προσφορών (ημερομηνία/ώρα)

"" ID="1">1"> ID="1">2"> ID="1">3"> ID="1">4"> ID="1">5"> ID="1">κ.λπ.">